Хајде да лудујемо је песма југословенске и хрватске певачице Татјане Камерон Тајчи која је представљала Југославију на Песми Евровизије 1990. у Загребу. Музику за песму је компоновао Зринко Тутић, текст је написала Алка Вуица, а оркестром је током извођења уживо дириговао маестро Стјепан Михаљинец. Био је то десети, а уједно и последњи пут да је ТВ Загреб делегирао југословенског представника на том фестивалу.